La selecció "orange", motiu de la fallida d'una botiga. (Foto: Reuters)

Un empresari holandès ha de tancar el seu negoci per culpa de l'Espanya-Holanda. El propietari d'una sabateria de la localitat de Tilburg havia promès un descompte de 10 euros a cada article per gol aconseguit per la selecció "orange", com una promoció el dia de la seva obertura.

La selecció holandesa va derrotar Espanya per 1-5, un resultat que feia que el descompte fos de 50 euros. Aprofitant això molts habitants de la localitat holandesa van bolcar-se a la botiga per aprofitar la promoció. Davant aquest fet, el propietari es va veure obligat a tancar al segon dia per tal d'evitar la fallida total de la botiga.